CELEX: 32011R0505
Language: el
Date: 2011-05-23 00:00:00
Title: Εκτελεστικός κανονισμός (ΕΕ) αριθ. 505/2011 του Συμβουλίου, της 23ης Μαΐου 2011 , για την εφαρμογή του κανονισμού (ΕΚ) αριθ. 765/2006 σχετικά με περιοριστικά μέτρα εις βάρος του προέδρου Λουκασένκο και ορισμένων αξιωματούχων της Λευκορωσίας

24.5.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 136/48
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 505/2011 ΤΟΥ ΣΥΜΒΟΥΛΊΟΥ
   της 23ης Μαΐου 2011
   για την εφαρμογή του κανονισμού (ΕΚ) αριθ. 765/2006 σχετικά με περιοριστικά μέτρα εις βάρος του προέδρου Λουκασένκο και ορισμένων αξιωματούχων της Λευκορωσίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 765/2006 του Συμβουλίου, της 18ης Μαΐου 2006, σχετικά με περιοριστικά μέτρα εις βάρος του προέδρου Λουκασένκο και ορισμένων αξιωματούχων της Λευκορωσίας (1), και ιδίως το άρθρο 8α παράγραφος 1,
   Εκτιμώντας τα ακόλουθα:
   
               (1)
            
            
               Το Συμβούλιο εξέδωσε, στις 18 Μαΐου 2006, τον κανονισμό (ΕΚ) αριθ. 765/2006 σχετικά με περιοριστικά μέτρα εις βάρος του προέδρου Λουκασένκο και ορισμένων αξιωματούχων της Λευκορωσίας.
            
         
               (2)
            
            
               Δεδομένης της σοβαρότητας της κατάστασης στη Λευκορωσία και σύμφωνα με την εκτελεστική απόφαση 2011/301/ΚΕΠΠΑ του Συμβουλίου, της 23ης Μαΐου 2011, για την εφαρμογή της απόφασης 2010/639/ΚΕΠΠΑ σχετικά με περιοριστικά μέτρα εις βάρος ορισμένων αξιωματούχων της Λευκορωσίας (2), θα πρέπει να προστεθούν νέα πρόσωπα στους καταλόγους των προσώπων κατά των οποίων επιβάλλονται περιοριστικά μέτρα όπως καθορίζονται στο παράρτημα IA του κανονισμού (ΕΚ) αριθ. 765/2006,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα πρόσωπα που περιλαμβάνονται στο παράρτημα του παρόντος κανονισμού προστίθενται στον κατάλογο που καθορίζεται στο παράρτημα IA του κανονισμού (ΕΚ) αριθ. 765/2006.
   Άρθρο 2
   Ο παρών κανονισμός αρχίζει να ισχύει την ημερομηνία της δημοσίευσής του στην Επίσημη Εφημερίδα της Ευρωπαϊκής Ένωσης.
   
   
      Ο παρών κανονισμός είναι δεσμευτικός ως προς όλα του τα μέρη και εφαρμόζεται άμεσα σε όλα τα κράτη μέλη.
      Βρυξέλλες, 23 Μαΐου 2011.
      
         
            Για το Συμβούλιο
         
         
            Η Πρόεδρος
         
         C. ASHTON
      
   
   
      (1)  ΕΕ L 134 της 20.5.2006, σ. 1.
   
      (2)  Βλέπε σελίδα 87 της παρούσας Επίσημης Εφημερίδας.
   
      ΠΑΡΑΡΤΗΜΑ
      
         ΠΡΟΣΩΠΑ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 1
      
      
                   
               
               
                  Ονοματεπώνυμο
                  Μεταγραφή από τα λευκορωσικά
                  Μεταγραφή από τα ρωσικά
               
               
                  Ονοματεπώνυμο (στα λευκορωσικά)
               
               
                  Ονοματεπώνυμο (στα ρωσικά)
               
               
                  Τόπος και ημερομηνία γέννησης
               
               
                  Αξίωμα
               
            
                  1.
               
               
                  Shykarou, Uladzislau
                  Shikarov, Vladislav
               
               
                  Шыкароў Уладзiслаў
               
               
                  Шикаров Владислав
               
               
                   
               
               
                  Δικαστής στο δικαστήριο του διαμερίσματος Zheleznodorozhny της περιφέρειας Vitebsk. Καταδίκασε διαδηλωτές στην κατ’ έφεση δίκη, παρά το γεγονός ότι δεν είχαν κριθεί ένοχοι από το πρωτοβάθμιο δικαστήριο.
               
            
                  2.
               
               
                  Merkul, Natallia Viktarauna
                  Merkul, Natalia Viktorovna
                  (Merkul, Natalya Viktorovna)
               
               
                  Меркуль Наталля Вiктараўна
               
               
                  Меркуль Наталья Викторовна
               
               
                  Ημερομηνία γέννησης:
                  13.11.1964
               
               
                  Διευθύντρια του δευτεροβάθμιου σχολείου του Talkov, στην περιφέρεια Pukhovichi. Στις 27 Ιανουαρίου 2011 απέλυσε τη Natalia Ilinich, καθηγήτρια του σχολείου η οποία έχαιρε ιδιαίτερης εκτίμησης, για τις πολιτικές της απόψεις και για τη συμμετοχή της στα γεγονότα της 19ης Δεκεμβρίου 2010.
               
            
                  3.
               
               
                  Akulich, Sviatlana Rastsislavauna
                  Okulich, Svetlana Rostislavovna
               
               
                  Акулiч Святлана Расцiславаўна
               
               
                  Окулич Светлана Ростиславовна
               
               
                  Ημερομηνία γέννησης:
                  27.8.1948 ή 1949
               
               
                  Δικαστής του δικαστηρίου του Pukhovichi. Απέρριψε παράνομα το αίτημα της Natalia Ilinich για αποκατάστασή της στη θέση της καθηγήτριας του δευτεροβάθμιου σχολείου του Talkov.
               
            
                  4.
               
               
                  Pykina, Natallia
                  Pykina, Natalia
                  (Pykina, Natalya)
               
               
                  Пыкiна Наталля
               
               
                  Пыкина Наталья
               
               
                   
               
               
                  Δικαστής στο δικαστήριο του διαμερίσματος Partizanski που ασχολήθηκε με την υπόθεση Likhovid. Καταδίκασε τον κ. Likhovid, ακτιβιστή του «Κινήματος για την Ελευθερία», σε φυλάκιση τριάμισι ετών την οποία θα πρέπει να εκτίσει σε φυλακή υψηλής ασφαλείας.
               
            
                  5.
               
               
                  Mazouka, Siarhei
                  Mazovka, Sergei
                  (Mazovko, Sergey)
               
               
                  Мазоўка Сяргей
               
               
                  Мазовка Сергей/Мазовко Сергей
               
               
                   
               
               
                  Εισαγγελέας στην υπόθεση Dashkevich-Lobov. Οι Dmitri Dashkevich και Eduard Lobov, ακτιβιστές του Μετώπου Νεολαίας, καταδικάσθηκαν σε πολυετή φυλάκιση για «χουλιγκανισμό». Ο πραγματικός λόγος της φυλάκισής τους ήταν ότι και οι δύο συμμετείχαν ενεργά στην εκλογική εκστρατεία του Δεκεμβρίου 2010, υποστηρίζοντας έναν από τους υποψηφίους της αντιπολίτευσης.
               
            
                  6.
               
               
                  Aliaksandrau, Dzmitry Piatrovich
                  Aleksandrov, Dmitri Petrovich
               
               
                  Аляксандраў Дзмiтрый Пятровiч
               
               
                  Александров Дмитрий Петрович
               
               
                   
               
               
                  Δικαστής του Ανώτατου Οικονομικού Δικαστηρίου. Υποστήριξε την απαγόρευση λειτουργίας του ανεξάρτητου ραδιοφωνικού σταθμού «Autoradio». Ο σταθμός «Autoradio» τέθηκε εκτός λειτουργίας για το λόγο ότι «υποκίνησε μαζικές ταραχές κατά την προεδρική εκστρατεία του Δεκεμβρίου 2010». Κατ’ εφαρμογή ισχύουσας σύμβασης, ο σταθμός μετέδιδε το εκλογικό πρόγραμμα του κ. Sannikov, ενός από τους υποψηφίους της αντιπολίτευσης, ο οποίος είπε «το μέλλον δεν θα κριθεί στα μαγειρεία, θα κριθεί στην πλατεία!».
               
            
                  7.
               
               
                  Vakulchyk, Valery
                  Vakulchik, Valeri
               
               
                  Вакульчык Валерый
               
               
                  Вакульчик Валерий
               
               
                   
               
               
                  Επικεφαλής του αναλυτικού κέντρου των προεδρικών διοικητικών υπηρεσιών, υπεύθυνος για τις τηλεπικοινωνίες και ιδίως για τις παρακολουθήσεις, τη διήθηση πληροφοριών, την τοποθέτηση συσκευών υποκλοπών, τον έλεγχο διάφορων διαύλων επικοινωνίας, όπως το Διαδίκτυο, και την παρέμβαση σε αυτούς.
               
            
                  8.
               
               
                  Chatviartkova, Natallia
                  Chetvertkova, Natalia
                  (Chetvertkova, Natalya)
               
               
                  Чатвярткова Наталля
               
               
                  Четверткова Наталья
               
               
                   
               
               
                  Δικαστής στο δικαστήριο του διαμερίσματος Partizanski στο Μινσκ. Χειρίστηκε τη δίκη του πρώην υποψήφιου για την Προεδρία Andrei Sannikov και των ακτιβιστών της κοινωνίας των πολιτών Ilia Vasilevich, Fedor Mirzoianov, Oleg Gnedchik και Vladimir Yeriomenok, και μάλιστα κατά σαφή παράβαση του Κώδικα Ποινικής Δικονομίας: έκρινε παραδεκτή τη χρησιμοποίηση σε βάρος των κατηγορουμένων αποδεικτικών στοιχείων και μαρτυριών που δεν τους αφορούσαν.
               
            
                  9.
               
               
                  Bulash, Ala
                  Bulash, Alla
               
               
                  Булаш Ала
               
               
                  Булаш Алла
               
               
                   
               
               
                  Δικαστής στο δικαστήριο του διαμερίσματος Oktiabrski (Kastrichnitski) στο Μινσκ. Χειρίστηκε τη δίκη των Ilia Vasilevich, Fedor Mirzoianov, Oleg Gnedchik και Vladimir Yeriomenok, και μάλιστα κατά σαφή παράβαση του Κώδικα Ποινικής Δικονομίας: έκρινε παραδεκτή τη χρησιμοποίηση σε βάρος των κατηγορουμένων αποδεικτικών στοιχείων και μαρτυριών που δεν τους αφορούσαν.
               
            
                  10.
               
               
                  Barovski Aliaksandr Genadzevich
                  Borovski Aleksandr Gennadievich
               
               
                  Бароўскi Аляксандр Генадзевiч
               
               
                  Боровский Александр Геннадиевич
               
               
                   
               
               
                  Εισαγγελέας στο δικαστήριο του διαμερίσματος Oktiabrski (Kastrichnitski) στο Μινσκ. Χειρίστηκε την υπόθεση των Pavel Vinogradov, Dmitri Drozd, Ales Kirkevich, Vladimir Homichenko. Το κατηγορητήριο που τους απήγγειλε υπαγορεύθηκε σαφώς και άμεσα από πολιτικούς λόγους και συνιστά σαφή παράβαση του Κώδικα Ποινικής Δικονομίας, καθότι βασίζεται σε ανακριβή χαρακτηρισμό των συμβάντων της 19ης Δεκεμβρίου 2010 και δεν θεμελιώνεται σε αποδεικτικά στοιχεία, πειστήρια και καταθέσεις μαρτύρων.
               
            
                  11.
               
               
                  Simanouski Dmitri Valerevich
                  Simanovski Dmitri Valerievich
               
               
                  Сiманоўскi Дмiтрый Валер’евiч
               
               
                  Симановский Дмитрий Валериевич
               
               
                   
               
               
                  Εισαγγελέας στο δικαστήριο του διαμερίσματος Pervomaiski στο Μινσκ. Χειρίστηκε την υπόθεση του Dmitri Bondarenko. Το κατηγορητήριο που του απήγγειλε υπαγορεύθηκε σαφώς και άμεσα από πολιτικούς λόγους και συνιστά σαφή παράβαση του Κώδικα Ποινικής Δικονομίας, καθότι βασίζεται σε ανακριβή χαρακτηρισμό των συμβάντων της 19ης Δεκεμβρίου 2010 και δεν θεμελιώνεται σε αποδεικτικά στοιχεία, πειστήρια και καταθέσεις μαρτύρων.
               
            
                  12.
               
               
                  Brysina, Zhanna
                  Brysina, Zhanna
                  (Brisina, Zhanna)
               
               
                  Брысiна Жанна
               
               
                  Брысина Жанна/Брисина Жанна
               
               
                   
               
               
                  Δικαστής στο δικαστήριο του διαμερίσματος Zavodskoi στο Μινσκ. Χειρίστηκε τη δίκη των εξεχόντων αντιπροσώπων της κοινωνίας των πολιτών Khalip Irina, Martselev Sergei και Severinets Pavel, και μάλιστα κατά σαφή παράβαση του Κώδικα Ποινικής Δικονομίας: έκρινε παραδεκτή τη χρησιμοποίηση σε βάρος των κατηγορουμένων αποδεικτικών στοιχείων και μαρτυριών που δεν τους αφορούσαν.
               
            
                  13.
               
               
                  Zhukovski, Sergei Konstantynovych
               
               
                  Жукоўскi Сяргей Канстанцiнавiч
               
               
                  Жуковский, Сергей Константинович
               
               
                   
               
               
                  Εισαγγελέας στο δικαστήριο του διαμερίσματος Zavodskoi στο Μινσκ. Χειρίστηκε την υπόθεση εξεχόντων αντιπροσώπων της κοινωνίας των πολιτών Khalip Irina, Martselev Sergei και Severinets Pavel. Το κατηγορητήριο που τους απήγγειλε υπαγορεύθηκε σαφώς και άμεσα από πολιτικούς λόγους και συνιστά σαφή παράβαση του Κώδικα Ποινικής Δικονομίας, καθότι βασίζεται σε ανακριβή χαρακτηρισμό των συμβάντων της 19ης Δεκεμβρίου 2010 και δεν θεμελιώνεται σε αποδεικτικά στοιχεία, πειστήρια και καταθέσεις μαρτύρων.